CELEX: 31992R1744
Language: el
Date: 1992-06-30
Title: Κανονισμός (ΕΟΚ) αριθ. 1744/92 του Συμβουλίου της 30ής Ιουνίου 1992 για την τροποποίηση του κανονισμού (ΕΟΚ) αριθ. 1008/86 για τον καθορισμό ορισμένων λεπτομερειών εφαρμογής του καθεστώτος επιστροφών στην παραγωγή που εφαρμόζονται στο άμυλο γεωμήλων

Avis juridique important

|

31992R1744

Κανονισμός (ΕΟΚ) αριθ. 1744/92 του Συμβουλίου της 30ής Ιουνίου 1992 για την τροποποίηση του κανονισμού (ΕΟΚ) αριθ. 1008/86 για τον καθορισμό ορισμένων λεπτομερειών εφαρμογής του καθεστώτος επιστροφών στην παραγωγή που εφαρμόζονται στο άμυλο γεωμήλων  

Επίσημη Εφημερίδα αριθ. L 180 της 01/07/1992 σ. 0009 - 0009

ΚΑΝΟΝΙΣΜΟΣ (ΕΟΚ) αριθ. 1744/92 ΤΟΥ ΣΥΜΒΟΥΛΙΟΥ της 30ής Ιουνίου 1992 για την τροποποίηση του κανονισμού (ΕΟΚ) αριθ. 1008/86 για τον καθορισμό ορισμένων λεπτομερειών εφαρμογής του καθεστώτος επιστροφών στην παραγωγή που εφαρμόζονται στο άμυλο  γεωμήλωνΤΟ ΣΥΜΒΟΥΛΙΟ ΤΩΝ ΕΥΡΩΠΑIΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως της αγοράς σον τομέα των σιτηρών (1), και ιδίως το άρθρο 11α παράγραφος 2,  την πρόταση της Επιτροπής (2),  Εκτιμώντας:  ότι λόγω της ιδιαίτερης κατάστασης του τομέα του αμύλου γεωμήλων, ο κανονισμός (ΕΟΚ) αριθ. 2727/75 έχει προβλέψει τη δυνατότητα λήψεως όλων των αναγκαίων μέτρων στον τομέα αυτόν- ότι ο κανονισμός (ΕΟΚ) αριθ. 1008/86 (3) προβλέπει την καταβολή πριμοδότησης στους παραγωγούς αμύλου γεωμήλων για τις περιόδους εμπορίας 1990/91 και 1991/92- ότι οι ιδιαίτερι περιορισμοί, ιδίως διαρθρωτικού χαρακτήρα, που έχουν επίπτωση επί του τομέα της αμυλοποιίας δικαιολογούν τη διατήρηση, για την περίοδο εμπορίας 1992/93 διαρθρωτικού μέτρου υπέρ του τομέα αυτού, που να προβλέπει την πληρωμή κατάλληλης  ειδικής πριμοδότησης- ότι η χορήγηση της πριμοδότησης αυτής υπέρ της αμυλοποιίας πρέπει να εξαρτάται από την πληρωμή ελάχιστης τιμής στον παραγωγό γεωμήλων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 2 του κανονισμού (ΕΟΚ) αριθ. 1008/86 αντικαθίσταται από το ακόλουθο κείμενο:  "Άρθρο 2 Για την περίοδο εμπορίας 1992/93, τα κράτη μέλη καταβάλλουν στους παραγωγούς αμύλου γεωμήλων πριμοδότηση 18,67 Ecu ανά τόνο παραχθέντος αμύλου.  Η χορήγηση της πριμοδότησης εξαρτάται από τον όρο ότι ο αμυλοποιός έχει καταβάλει στον παραγωγό γεωμήλων την ελάχιστη τιμή που προβλέπεται στο άρθρο 1." Άρθρο 2  Ο παρών κανονισμός αρχίζει την ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιουλίου 1992.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Λουξεμβούργο, 30 Ιουνίου 1992.  Για το Συμβούλιο Ο Πρόεδρος Arlindo MARQUES CUNHA (1) ΕΕ αριθ. L 281 της 1. 11. 1975, σ. 1. Κανονισμός που τροποποιήθηκε από τον κανονισμό (ΕΟΚ) αριθ. 1738/92 (βλέπε σελίδα 1 της παρούσας Επίσημης Εφημερίδας).(2) ΕΕ αριθ. C 119 της 11. 5. 1992, σ. 13.(3) ΕΕ αριθ. L 94 της 9. 4. 1986, σ. 5.  Κανονισμός όπως τροποποιήθηκε τελευταία από τον κανονισμό (ΕΟΚ) αριθ. 1350/90 (ΕΕ αριθ. L 134 της 28. 5. 1990, σ. 15).